CELEX: 31981D0150
Language: el
Date: 1981-02-23 00:00:00
Title: 81/150/ΕΟΚ: Απόφαση τής Επιτροπής τής 23ης Φεβρουαρίου 1981 περί τροποποιήσεως τού καθεστώτος εισαγωγής τό οποίο προβλέπεται από τήν απόφαση 80/1278/ΕΟΚ τού Συμβουλίου καί τό οποίο εφαρμόζεται στήν Ιταλία έναντι τής Βουλγαρίας όσον αφορά τά είδη καθορισμένης μορφής από αργίλιο πού δέν έχουν υποστεί επεξεργασία ανοδισμού (Το κείμενο στην ιταλική γλώσσα είναι το μόνο αυθεντικό)

Avis juridique important

|

31981D0150

81/150/ΕΟΚ: Απόφαση τής Επιτροπής τής 23ης Φεβρουαρίου 1981 περί τροποποιήσεως τού καθεστώτος εισαγωγής τό οποίο προβλέπεται από τήν απόφαση 80/1278/ΕΟΚ τού Συμβουλίου καί τό οποίο εφαρμόζεται στήν Ιταλία έναντι τής Βουλγαρίας όσον αφορά τά είδη καθορισμένης μορφής από αργίλιο πού δέν έχουν υποστεί επεξεργασία ανοδισμού (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 072 της 18/03/1981 σ. 0015 - 0015

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Φεβρουαρίου 1981  περί τροποποιήσεως του καθεστώτος εισαγωγής το οποίο προβλέπεται από την απόφαση 80/1278/ΕΟΚ του Συμβουλίου και το οποίο εφαρμόζεται στην Ιταλία έναντι της Βουλγαρίας όσον αφορά τα είδη καθορισμένης μορφής από αργίλιο που δεν έχουν υποστεί επεξεργασία ανοδισμού  (Μόνο το ιταλικό κείμενο είναι αυθεντικό)  (81/150/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3286/80 του Συμβουλίου της 4ης Δεκεμβρίου 1980 περί των καθεστώτων εισαγωγής έναντι χωρών κρατικού εμπορίου (1), και ιδίως το άρθρο 9 παράγραφος 3,  Εκτιμώντας:  ότι η απόφαση 80/1278/ΕΟΚ του Συμβουλίου (2) καθόρισε τις ποσοστώσεις εισαγωγής που ανοίγονται από τα Κράτη μέλη έναντι των χωρών κρατικού εμπορίου για το έτος 1981·  ότι σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3286/80, η ιταλική κυβέρνηση ενημέρωσε τα λοιπά Κράτη μέλη και την Επιτροπή ότι επιθυμεί να γίνει τροποποίηση, σύμφωνα με τον εν λόγω κανονισμό, του καθεστώτος εισαγωγής που προβλέπεται από την παραπάνω απόφαση και το οποίο εφαρμόζεται στην Ιταλία έναντι της Βουλγαρίας, όσον αφορά τα είδη καθορισμένης μορφής από αργίλιο που δεν έχουν υποστεί επεξεργασία ανοδισμού (ΚΔ ex 76.02)·  ότι το υπό εξέταση μέτρο δεν φαίνεται, από τη φύση του, να εμποδίζει την περαιτέρω ενοποίηση των καθεστώτων εισαγωγής που ισχύουν στα Κράτη μέλη, ούτε να επηρεάζει την καλή λειτουργία της Κοινής Αγοράς, και ότι συνεπώς είναι σκόπιμο να υιοθετηθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιταλική Δημοκρατία ανοίγει, κατ εξαίρεση για το έτος 1981, ποσόστωση ύψους 97 εκ. λιρετών για την εισαγωγή από τη Βουλγαρία ειδών καθορισμένης μορφής από αργίλιο που δεν έχουν υποστεί επεξεργασία ανοδισμού (ΚΔ ex 76.02).  Άρθρο 2  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 23 Φεβρουαρίου 1981.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 353 της 29. 12. 1980, σ. 1.  (2) ΕΕ αριθ. L 376 της 31. 12. 1980, σ. 1.